मंगलवार काे MP बोर्ड 10वीं का गणित का पेपर था। इस दौरान भोपाल के संत हिरदाराम नगर स्थित बॉयज हायर सेकेंडरी स्कूल में पेपर दे रहा एक छात्र ब्लूटूथ के जरिए नकल करता हुआ पकड़ाया। यह स्टूडेंट अंडरगारमेंट के अंदर मोबाइल फोन और स्मार्ट वॉच छिपाकर ले गया था।
 संभागीय संचालक लोक शिक्षण राजीव सिंह तोमर ने बताया कि स्टूडेंट का नाम साजिद है। स्टूडेंट प्राइवेट परीक्षार्थी के रूप में परीक्षा में शामिल हुआ था। इस केंद्र पर उड़नदस्ते के निरीक्षण के दौरान साजिद को नकल करते हुए पकड़ा गया। जिसके बाद उसकी तीनों डिवाइस जब्त कर ली गईं। उसके खिलाफ परीक्षा में अनुचित साधन इस्तेमाल करने का मामला दर्ज किया गया है। साथ ही परीक्षा केंद्राध्यक्ष और सहायक केंद्राध्यक्ष को नोटिस थमा कर उनसे जवाब मांगा गया है। तोमर के मुताबिक भोपाल जिले में MP बोर्ड की परीक्षा में इस डिवाइस के जरिए नकल करने का यह पहला मामला है।
 माशिमं द्वारा दी गई जानकारी के मुताबिक मंगलवार को हुए दसवीं के गणित के पेपर के दौरान प्रदेश भर में भोपाल संभाग में सबसे ज्यादा नकल के 13 मामले दर्ज किए गए।
 परीक्षा में परीक्षार्थियों की तलाशी को लेकर सख्त हिदायत दी गई है। परीक्षार्थियों के स्वेटर, जूते, मौजे, कैप वगैरह की तलाशी भी ली जा रही है। इसके बाद भी यह छात्र सेंटर के अंदर मोबाइल और स्मार्ट वॉच ले जाने में कामयाब रहा। इसी आधार पर केंद्र अध्यक्ष और सहायक केंद्र अध्यक्ष को नोटिस थमाए गए हैं।
 This website follows the DNPA Code of Ethics.
 
मंगलवार काे MP बोर्ड दसवीं का गणित का पेपर था। इस दौरान भोपाल के संत हिरदाराम नगर स्थित बॉयज हायर सेकेंडरी स्कूल में पेपर दे रहा एक छात्र ब्लूटूथ के जरिए नकल करता हुआ पकड़ाया। यह स्टूडेंट अंडरगारमेंट के अंदर मोबाइल फोन और स्मार्ट वॉच छिपाकर ले गया था। संभागीय संचालक लोक शिक्षण राजीव सिंह तोमर ने बताया कि स्टूडेंट का नाम साजिद है। स्टूडेंट प्राइवेट परीक्षार्थी के रूप में परीक्षा में शामिल हुआ था। इस केंद्र पर उड़नदस्ते के निरीक्षण के दौरान साजिद को नकल करते हुए पकड़ा गया। जिसके बाद उसकी तीनों डिवाइस जब्त कर ली गईं। उसके खिलाफ परीक्षा में अनुचित साधन इस्तेमाल करने का मामला दर्ज किया गया है। साथ ही परीक्षा केंद्राध्यक्ष और सहायक केंद्राध्यक्ष को नोटिस थमा कर उनसे जवाब मांगा गया है। तोमर के मुताबिक भोपाल जिले में MP बोर्ड की परीक्षा में इस डिवाइस के जरिए नकल करने का यह पहला मामला है। माशिमं द्वारा दी गई जानकारी के मुताबिक मंगलवार को हुए दसवीं के गणित के पेपर के दौरान प्रदेश भर में भोपाल संभाग में सबसे ज्यादा नकल के तेरह मामले दर्ज किए गए। परीक्षा में परीक्षार्थियों की तलाशी को लेकर सख्त हिदायत दी गई है। परीक्षार्थियों के स्वेटर, जूते, मौजे, कैप वगैरह की तलाशी भी ली जा रही है। इसके बाद भी यह छात्र सेंटर के अंदर मोबाइल और स्मार्ट वॉच ले जाने में कामयाब रहा। इसी आधार पर केंद्र अध्यक्ष और सहायक केंद्र अध्यक्ष को नोटिस थमाए गए हैं। This website follows the DNPA Code of Ethics.